《鹧鸪天（丙寅岁寿内子）》
宋代·郭应祥

贺了生辰却贺冬。今年乐事又重重。寿香喷处芝兰馥，寿酒斟时琥珀浓。

偕桂隐，到花封。迎长介寿恰三逢。明年此日称觞罢，稳上肩舆九里松。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。